grb-rh-m

REPUBLIKA HRVATSKA

VUKOVARSKO-SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 402-03/25-03/01

URBROJ: 2196-28-03-25-1

Tovarnik, 15. travnja 2025.

Na temelju članka 48. Zakona o lokalnoj i područnoj (regionalnoj) samoupravi (Narodne Novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 48. stavka 3. Statuta Općine Tovarnik ( Službeni vjesnik Vukovarsko-srijemske županije br. 3/22), članka 33. Zakona o udrugama (Narodne Novine, broj 74/14, 70/17, 98/19, 151/22), a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne Novine, broj 26/15, 37/21), Načelnik Općine Tovarnik d o n o s i

**ODLUKU**

**o načinu raspodjele raspoloživih sredstava iz Proračuna Općine Tovarnik za 2025. godinu namijenjenih financiranju programa i projekata udruga na području Općine Tovarnik**

**I.**

Ovom Odlukom utvrđuje se način raspodjele sredstava namijenjenih financiranju programa i projekata udruga građana iz Proračuna Općine Tovarnik za 2024. godinu, u ukupnom iznosu od 88.326,52 Eura, a koja su proračunu Općine Tovarnik za 2024. godinu raspoređena prema sljedećim prioritetnim područjima:

* pozicija 181, tekuće potpore udrugama u kulturi – 27.774,28 eura
* pozicija 151-1, tekuće potpore udrugama u športu – 50.354,63 eura
* pozicija 211 tekuće donacije braniteljskim udrugama – 8.197,61 eura
* pozicija 213- tekuće donacije karitativnim udrugama i udrugama u području socijalne skrbi - 2.000,00 eura

**II.**

Sredstva navedena u točki I. raspodijeliti će se na temelju Javnog natječaja za financiranje programa i projekata udruga građana iz Proračuna Općine Tovarnik u 2025. godini (u daljnjem tekstu: Natječaj) čiji je nositelj Općina Tovarniki u skladu s dokumentacijom za provedbu Natječaja koja je sastavni dio ove Odluke.

**III.**

Dokumentacija za provedbu Natječaja iz točke II. ove Odluke obuhvaća:

1. Tekst javnog natječaja,
2. Upute za prijavitelje,
3. Obrasce za prijavu projekta
   1. Obrazac opisa programa ili projekta ( B1 )
   2. Obrazac proračuna programa ili projekta ( B2 )
   3. Obrazac izjave o nepostojanju dvostrukog financiranja ( B3 )
   4. Obrazac izjave o partnerstvu (ako je primjenjivo) ( B4 )
   5. Obrazac izjave o financiranim projektima organizacije iz sredstava državnog proračuna ili proračuna jedinice lokalne i područne (regionalne) samouprave u 2024. godini ( B7 )
4. obrasce za provedbu projekta i izvještavanje.
   1. Obrazac ugovora o financiranju programa ili projekta (B10)
   2. Obrazac opisnog izvještaja provedbe programa ili projekta (C2)
   3. Obrazac financijskog izvještaja provedbe programa ili projekta (C3)

**IV.**

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Općine Tovarnik <http://www.opcina-tovarnik.hr>

**V.**

Sukladno Uputama za prijavitelje, Općina Tovarnik će osnovati Povjerenstvo za otvaranje prijava i provjeru propisanih uvjeta natječaja te provesti otvaranje zaprimljenih prijava.

Općina Tovarnik će osnovati Povjerenstvo za ocjenjivanje zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava radit će sukladno proceduri navedenoj u Uputama za prijavitelje i Poslovniku o radu kojega donesu.

Naknade za rad članova Povjerenstva za ocjenjivanje osigurat će se iz sredstava davatelja financijskih sredstava.

**VI.**

Na temelju provedenog postupka ocjenjivanja projekata, Načelnik Općine Tovarnik donosi Odluku o raspodjeli sredstava za financiranje programa i projekata udruga građana iz Proračuna Općine Tovarnik u 2025. godini.

Na temelju Odluke iz stavka 1. ove točke Načelnik Općine Tovarnik će s nositeljem projekta sklopiti pojedinačne ugovore.

**VII.**

Odluka iz točke VI. bit će objavljena na mrežnim stranicama Općine Tovarnik <http://www.opcina-tovarnik.hr>

**VIII.**

Za provedbu ove Odluke zadužuje se Jedinstveni upravni odjel Općine Tovarnik.

**IX.**

Ova Odluka stupa na snagu danom donošenja.

**NAČELNIK OPĆINE TOVARNIK**

Anđelko Dobročinac, dipl.ing.